《梅桂争芳诗有引》
明代·卢龙云

谁遣花神次第催，天工巧并一时来。秋香桂萼方呈秀，春信梅梢预报魁。

生意并含新雨露，灵根俱显旧栽培。似应月殿高攀折，即倩南枝向北开。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。